રાજપીપળા:રાજપીપળાના હરસિદ્ધિ માતાના 417 વર્ષ જૂના ઐતિહાસિક મંદિરે રાજપૂત સમાજના યુવાનો દ્વારા શૌર્યતાની નિશાની ગણાતા કેસરી સાફા પહેરી અને હાથમાં તલવાર લઇ માતાજીની અનોખી આરતી કરવામાં આવી હતી. હરસિદ્ધિ માતાના મંદિરે પણ ભક્તો અનોખી રીતે માની પૂજા અર્ચના કરે છે. 417 વર્ષ પુરાનું આ મંદિર રાજપૂતોની કુળદેવી મનાય છે. આસો મહીનાનાઆ સાતમના દિવસે 10 વર્ષના બાળકથી લઈને 40 વર્ષના યુવાનોએ એકી સાથે આરતીની ધૂનમાં તલવારબાઝી કરી ત્યારે એક અનોખું દ્રશ્ય સર્જાયું હતું .